FOTO "Omul are altă meserie!" Reacția lui Mihai Stoica după apariția imaginilor cu armele găsite în stadionul din Giulești
Mihai Stoica a vorbit despre scandalul în care a fost implicat Daniel Niculae, punctând faptul că spectacolele pirotehnice sunt frumoase, însă legea trebuie respectată.
În legătură cu armele care ar fi fost găsite în Giulești la o percheziție din 2023, oficialul FCSB a punctat că oricide ar fi făcut acest lucru, clar are o meserie care-i permite să procure astfel de arme.
"Ne place să vedem o scenografie ieşită din comun. Nu demult ne uitam la ce spectacol pirotehnic era pe Marakana. Când se dă în tribune, ne place. Legea e lege, trebuie respectată. Mai departe de arme, nu ştiu absolut nimic.
MM: "Legea e lege, trebuie respectată"
Nu cred că meseria lui este de suporter. Probabil că omul se ocupă de alte chestii dacă are asemenea arme. Există mulţi infractori în România. Au găsit armele astea la un suporter? Au găsit la un tip care se ocupă la aşa ceva şi mai merge şi la meci", a spus Mihai Stoica, potrivit Orangesport.
Joi dimineața, procurorii și polițiștii au efectuat percheziții în București și județele Ilfov, Prahova și Iași, în urma cărora mai multe persoane, inclusiv Daniel Niculae, au fost duse la audieri.
17 persoane au fost acuzate de constituire a unui grup infracțional organizat, operațiuni cu articole pirotehnice efectuate fără drept, nerespectarea regimului armelor și al munițiior și distrugere.
Potrivit surselor judiciare, Daniel Niculae are calitatea de suspect în dosar. Ancheta este în curs de desfășurare, urmând ca în perioada următoare să se stabilească vinovăția celor implicați.
Urmăriți SPORT.RO și pe Google News